Mobutu Sese Seko
Mobutu Sese Seko Nkuku Ngbendu wa za Banga ehk Mobutu Sese Seko (kuni 1972. aastani Joseph-Désiré Mobutu; 14. oktoober 1930 – 7. september 1997) oli Kongo Demokraatliku Vabariigi sõjaväelane ja poliitik, aastatel 1965–1997 Kongo Demokraatliku Vabariigi president. Mobutu Sese Seko korraldas 1965. aastal sõjaväelise riigipöörde ja valitses seejärel riiki ainuisikuliselt kuni 1997. aastani, mil opositsiooni väed ta naaberriikide toel võimult kukutasid. Tema valitsemisaega iseloomustas äärmuslik kleptokraatia.